open-index/open-wikipedia-markdown huggingface dataset:
יוסי אשבול

**יוסי אשבול** (נולד ב-1950 ברחובות) הוא צלם טבע מזכרון יעקב המתעד את חיי הטבע בישראל מעל 30 שנה. צילומיו מתפרסמים בכתבי עת מובילים בישראל ובעולם.

## הכרה ותחרויות
בשנת 2005 זכה אשבול במקום השני מטעם מוזיאון בוּרק בתחרות "צלם הטבע של השנה" לשנת 2005, בקטגוריה "התנהגות ציפורים", בזכות אחת מתמונותיו המציגה זוג שחפיות ים ושני גוזלים.

בשנת 2013 זכה בציון לשבח בתחרות "צלם הטבע של השנה" של מוזיאון הטבע בלונדון ומגזין הטבע של ה-BBC בקטגוריה "התנהגות ציפורים", על צילומו שבו נראים אלפי שקנאים רעבים בבריכת דגים במעיין צבי.

בשנת 2014 זכה בציון לשבח באותה תחרות על צילום דוכיפת המאכילה את גוזליה באזור השרון.

בשנת 2020 זכה בציון לשבח באותה תחרות על צילום יעלים קופצים על מצוק במכתש רמון.

בשנת 2023 זכה לציון לשבח באותה תחרות על צילום קרב אווירי בין דיות צעירות.

## קישורים חיצוניים
* תערוכת צילומים של יוסי אשבול, באתר קק"ל
* 
* 
* 
* 
* 

## הערות שוליים

קטגוריה:צלמי טבע ישראלים
קטגוריה:ישראלים שנולדו ב-1950
יוונית ביזנטית

**יוונית ביזנטית**, **יוונית מדיבלית** (ביוונית: **Μεσαιωνική Ελληνική**) או **יוונית של [[ימי הביניים]]**, הם מושגים בלשניים שמתארים את התקופה הרביעית בהיסטוריה של השפה היוונית, תקופה שנמשכה מהעברת בירת האימפריה הרומית מרומא לקונסטנטינופול ב-330, ועד נפילת קונסטנטינופול לידי האימפריה העות'מאנית ב-1453.

## היסטוריה
כאשר הועברה בירת האימפריה הרומית לקונסטנטינופול במאה הרביעית, המשיכה הלטינית להיות השפה הרשמית של כל האימפריה. עם זאת, השפה המדוברת והספרותית של האימפריה הרומית המזרחית הייתה יוונית. יוונית הייתה גם שפת הכנסייה והחינוך, בזמן שהאוניברסיטאות יצרו שילוב של שתי השפות. אף על פי שהדיגלוסיה היוונית-לטינית החדשה נמשכה יותר משתי מאות, העדיפו קיסרי האימפריה הביזנטית את השימוש הרשמי ביוונית על-פני הלטינית מההתחלה. הלטינית נשמרה בכתבים ובמטבעות עד המאה ה-11.

ההפרדה של דוברי הלטינית ושל דוברי השפה המשולבת בחלק המערבי של האימפריה, האיצה את ההלניזציה של החלק המזרחי. מאוחר יותר, כאשר שושלות מלכים יווניים ביססו את עצמם בכתר הביזנטי, שונתה השפה הרשמית ליוונית, אשר החליפה את הלטינית לגמרי. היוונים של מזרח האימפריה שימרו את השם ה"רומי", והמדינה הביזנטית בימי הביניים המשיכה להיקרא "Ρωμανία" (רומא), גם הרבה אחרי שהעיר רומא ושאר האימפריה המערבית נכבשו על ידי הגרמאנים. בסופו של דבר, הפכה המילה "Ρωμαίοι" (רומאים) להיות מילה נרדפת ל-"Έλλην" (יוונים); בשם "Ρωμαίοι" (רומאים) נעשה שימוש של תואר יוקרה, שהראה את יראת הכבוד אל האימפריה הרומית העתיקה.

### התפתחות השפה
המרכז הלשוני והתרבותי של היוונים בזמן התקופה הביזנטית היה קונסטנטינופול. הבירה שימשה כמרכז לשוני של ההלניזם הביזנטי, הן של השפה הספרותית והן של המדוברת.

היוונית הביזנטית לא הייתה מערכת לשונית הומוגנית, אלא מגוון של ניבים ושלבים בהתפתחות של דיגלוסיה יוונית. הדיגלוסיה התבטאה בשונות ניכרת בין לשון הדיבור ולשון הכתיבה. בעוד שלשון הדיבור התפתחה מיוונית קוינֶה (Koiné), הלשון המדוברת ברחבי העולם ההלניסטי, נעשתה הכתיבה בלשון גבוהה יותר, שהשתמשה במאפיינים הן של הקוינה שבו נכתבה הברית החדשה, והן של יוונית אטית שבה נכתבה הספרות היוונית הקלאסית. אולם בהדרגה אימצה גם הלשון הכתובה מאפיינים של שפת הדיבור, ולקראת סוף המאה ה-11 החלה להופיע ספרות המאפיינת שלב התפתחות זה, והקרובה בדקדוק ובפונולוגיה שלה ליוונית מודרנית.

## קישורים חיצוניים
* 
* 

קטגוריה:יוונית
קטגוריה:יוון תחת שלטון האימפריה הביזנטית
קטגוריה:האימפריה הביזנטית: תרבות
בית התמזה

ממוזער|250px|שמאל|שער בית התמזה - השער סתום בשל מבנים שנבנו עבור MI5
**בית התמזה** (באנגלית: **Thames House**) הוא בניין משרדים במילבנק שבלונדון, על גדת נהר התמזה בסמוך לגשר למבת'. המבנה משמש כמפקדת ה-MI5 מאז דצמבר 1994.

## היסטוריה
המבנה הוקם בין השנים 1929–1930 על גדת נהר התמזה, לאחר ששיטפון שאירע בשנת 1928 הרס את המבנים באזור זה של גדת הנהר. המבנה תוכנן על ידי סר פרנק ביינס ממשרד העבודות הציבוריות של ממשלת בריטניה, והוא דומה בצורתו (אף כי אינו זהה) לבית אימפריאל כמיקל שנמצא למולו, בצידה השני של דרך הורספרי (Horseferry Road). בעוד שבית אימפריאל כמיקל נבנה כמבנה המיועד עבור אימפריאל כמיקל אינדסטריז, בבית התמזה נעשו מספר שימושים. המבנה נבנה בסגנון המכונה "סגנון נאו קלאסי אימפריאלי" (Imperial Neoclassical), סגנון שפותח על ידי סר אדווין לאצ'נס (Edwin Lutyens), על מנת להיות תואם לבית נובל שנבנה בסגנון זה, ולגשר למבת' ששופץ בסגנון זה בשנת 1929.

בחזית הבניין מצויים פסלים מעשי ידי הפסל סי. אס. ג'אגר (C.S. Jagger).

### מפקדת MI5
קודם למעבר ארגון ה-MI5 לבניין זה, השתמש הארגון במספר בניינים ברחבי לונדון ובהם: בית רחוב קורזון (Curzon Street House) ורחוב גוור מס' 140 (140 Gower Street) - שניהם אינם קיימים כיום. אי התאמתם של הבניינים לפעילות הארגון ופיזורם ברחבי העיר הביאו את הארגון לחפש לעצמו מפקדה החל מאמצע שנות ה-80 של המאה ה-20.

ארגון ה-MI6 אף הוא חיפש לעצמו מפקדה חדשה באותה עת. נעשה ניסיון למצוא בניין שישמש את שני הארגונים גם יחד, אולם ניסיון זה נזנח מאחר שלא נמצא בניין קיים (או בניין מתוכנן) בגודל הנדרש, וכן מסיבות ביטחוניות (החשש מריכוז כל שירותי המודיעין באותו בניין).

באותה עת שימש בית התמזה כבניין משרדי ממשלה. בסוף שנות ה-80 עברו המשרדים שהיו בבניין זה, והוחלט להתאים אותו לשימוש ה-MI5. השותפות ג'י. אם. דבליו. (GMW Partnership) פיקחה על שיפוץ הבניין החל משנת 1990 - שיפוץ שכלל בנייה בחצר המרכזית ועל ידי כך "סתימת" שער הבניין.

## ראו גם
*בניין SIS - מפקדת ה-MI6

## קישורים חיצוניים

*דוח מחלקת בקרת הפנים הלאומית על שיפוץ המבנה (PDF)

קטגוריה:לונדון: בנייני ממשל
תמזה, בית ה-
קטגוריה:וסטמינסטר: מבנים
קטגוריה:MI5
קלודט קולבר

**קלודט קולבר** (באנגלית: **Claudette Colbert**; 13 בספטמבר 1903 – 30 ביולי 1996) הייתה שחקנית קולנוע ותיאטרון אמריקאית, ילידת פריז, שהייתה לאחת השחקניות המצליחות ביותר בתקופתה.

## ביוגרפיה
נולדה כלילי קלודט צ'וצ'וין בפריז, בירת צרפת. כעבור מספר שנים היגרו הוריה לארצות הברית והתמקמו בניו יורק. היה לה אח אחד, צ'ארלס, שהפך להיות הסוכן של אחותו. היא החלה לשחק בתיכון וכמה שנים אחר כך, ב-1923, עשתה את הופעת הבכורה שלה בברודוויי. לשם כך זנחה את תוכניותיה להיות מעצבת שיער ושקדה על פיתוח קריירת משחק. את הופעת הבכורה הקולנועית שלה עשתה בתפקיד הראשי בסרטו האילם של פרנק קפרה, "בשם אהבת מייק" (1927). סרטה הבא, שנתיים אחר כך, היה עם קול, בסרט "חור בחומה", בו הופיעה לצד כוכב נוסף בהתהוות, אדוארד ג'י רובינסון.

ב-1930 חתמה על חוזה עם אולפני סרטי פרמאונט, שחיפשו שחקנים שיוכלו להסתגל לעידן החדש בקולנוע - הסרט המדבר, בו צריכים לנהל דיאלוגים. ניסיונה בתיאטרון עזר, כמו גם קולה המוזיקלי, לקבל את החוזה, ותוך זמן קצר הייתה לאחת הכוכבות הגדולות של "פרמאונט" ושל הוליווד כולה. אף על פי שלוהקה לתפקידים רבים בקומדיות רומנטיות, היא לא התקבעה בז'אנר הספציפי הזה, אלא כיכבה במגוון של סרטים, תחת במאים ידועים כנורמן טאורוג, ססיל ב. דה-מיל, פרנק לויד, ג'ורג' קיוקור, ארנסט לוביטש ועוד רבים אחרים. לשיא הפופולריות הגיע כשכיכבה לצד קלארק גייבל בקומדיה המאוד מצליחה "זה קרה לילה אחד" (1934), עליו זכתה בפרס האוסקר, כשגילמה נערה מפונקת מבית עשיר, הבורחת מאביה. בין סרטיה הבולטים האחרים נמנים "קלאופטרה", "חיקוי לחיים", "תופי מוהוק" (של ג'ון פורד), "אשתו השמינית של כחול הזקן", "The Palm Beach Story", "חצות", "בום טאון" (בו שבה לככב לצד קלארק גייבל), "מאז שהלכת", "מחר לנצח" ו"הביצה ואני".

משנות החמישים חלה דעיכה בקריירה של קולבר, והיא הרבתה להופיע בטלוויזיה, זאת במקביל להצגות תיאטרון, שאף קיבלה מועמדות לפרס הטוני, כשחקנית ראשית במחזה על הופעתה ב"The Marriage Go-Round".

בראשית שנות השישים פרשה ממשחק בקולנוע. הופעתה האחרונה בקולנוע הייתה בסרט פאריש משנת 1961, אולם 16 שנים לאחר פרישתה, הופיעה בתפקיד משני בסרט הטלוויזיה "The Two Mrs. Grenvilles", בשנת 1987, עליו זכתה בפרס גלובוס הזהב וקיבלה מועמדות לפרס אמי. היא נפטרה ביולי 1996 מסדרה של שבצים מוחיים, בגיל 92.

## קישורים חיצוניים

* www.reelclassics.com
* אתר מעריצים
* ביוגרפיה נרחבת
* 
* 

קטגוריה:מנחי האוסקר
קטגוריה:זוכי אוסקר: השחקנית הטובה
קטגוריה:זוכי אוסקר: השחקן הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:מהגרות מצרפת לארצות הברית
קטגוריה:מהגרים מצרפת לארצות הברית
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:זוכי פרס דונוסטיה
קטגוריה:זוכי פרס מרכז קנדי
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:אמריקאיות שנולדו ב-1903
קטגוריה:אמריקאים שנולדו ב-1903
קטגוריה:אמריקאיות שנפטרו ב-1996
קטגוריה:אמריקאים שנפטרו ב-1996
אוטו קרצ'מר

שמאל|ממוזער|220px|אוטו קרצ'מר
**אוטו קרצ'מר** (בגרמנית: **Otto Kretschmer**; 1 במאי 1912 – 5 באוגוסט 1998) היה מפקד צוללת גרמני מצליח במלחמת העולם השנייה, ולאחר מכן היה אדמירל בבונדסמרינה.

## חיים וקריירה מוקדמת
קרצ'מר נולד בהיידאו, שלזיה התחתית ב-1 במאי 1912. בגיל 17 בילה שבעה חודשים בבריטניה ושם למד לדבר באנגלית שוטפת.

קרצ'מר התגייס לרייכסמרינה בשנת 1930, אחרי תקופת אימונים קיבל דרגת צוער, ולאחר מספר הצבות הועבר בינואר 1936 לשייטת הצוללות. אחרי אימונים נוספים קודם לדרגת אובר-לויטננט צור זי.

תפקיד הפיקוד הראשון של קרצ'מר היה על הצוללת U-35 בשנת 1937, הוא ביצע איתה משימת סיור בחופי ספרד בזמן מלחמת האזרחים הספרדית. בספטמבר 1937 קיבל קרצ'מר את הפיקוד על הצוללת U-23.

## מלחמת העולם השנייה
עם פרוץ מלחמת העולם השנייה קרצ'מר וצוללתו נשלחו לפעילות מבצעים בים הצפוני ובחופי בריטניה, הצלחתו הראשונה הייתה ב-12 בינואר 1940, אז טיבע את האונייה הדנית "דנמרק". חודש לאחר מכן קרצ'מר טיבע את המשחתת הבריטית אה"מ דרינג בשעה שהייתה במשימת ליווי שיירה מנורווגיה.

באפריל 1940 אחרי שמונה משימות קרביות בים, הועברו קרצ'מר וצוותו לצוללת החדישה יותר U-99. אחרי חודשיים של אימונים על הצוללת החדשה, יצא קרצ'מר למשימה הקרבית הראשונה שלו ביוני 1940. בארבעת הסיורים הראשונים שלו קרצ'מר תקף והטביע ספינות סוחר, תוך שהוא תוקף את שיירותיהם בלילה, טקטיקה שנכנסה לשימוש נרחב על ידי צוללות הקריגסמרינה אחר כך.

בנובמבר-דצמבר 1940 קרצ'מר יצא למספר משימות קרביות שנחשבות המוצלחות ביותר בקריירה שלו, הוא הטביע את סיירות העזר אה"מ לאורנטיק, אה"מ פטרוקלוס ואה"מ פורפר. במהלך משימה במרץ 1941, אחרי שקרצ'מר הצליח להטביע עוד עשר אוניות, הצוללת שלו סבלה נזק כתוצאה מפצצות עומק שהטילה המשחתת הבריטית אה"מ ולקר. ב-17 במרץ קרצ'מר עלה על פני המים ונכנע לבריטים, הוא וצוותו הפכו לשבויי מלחמה.

בזמן שבייתו קרצ'מר היה מפקד הצוללת הגרמני המצליח ביותר במלחמה, הוא הטביע 44 ספינות בנפח של 266,629 טון. הישג שאף מפקד צוללת לא הצליח להתעלות מעליו במשך כל המלחמה.

## אחרי המלחמה
בדצמבר 1947, אחרי שש שנים כשבוי מלחמה קרצ'מר שוחרר ושב לגרמניה. בשנת 1955 הצטרף לבונדסוור ושירת בצי החדש של גרמניה המערבית, הבונדסמרינה, בשנת 1957 מונה למפקד סיירת הליווי הראשונה ובשנה שלאחרי זה מונה למפקד לכוחות הנחתים של הבונדסמרינה. משנת 1962 קרצ'מר שירת כקצין מטה בנאט"ו ואחרי כך במאי 1965 כמפקד כוחות נאט"ו בקיל. הוא פרש מן הצבא בספטמבר 1970 בדרגת פלוטילנאדמירל.

אחרי פרישתו קרצ'מר בילה את זמנו כשהוא נותן ראיונות על חוויותיו בזמן המלחמה.

קרצ'מר נהרג ב-5 באוגוסט 1998, בתאונה במהלך שייט בזמן חופשה בבוואריה, בגיל 86. אפרו פוזר ב.

## קישורים חיצוניים

* 

קטגוריה:אדמירלים גרמנים
קטגוריה:צוללני הקריגסמרינה
קטגוריה:חיילי הבונדסוור
קטגוריה:נאט"ו: אישים
קטגוריה:מעוטרי צלב האבירים עם עלי אלון וחרבות
קטגוריה:מעוטרי צלב הברזל
קטגוריה:גרמנים שנשבו במלחמת העולם השנייה
קטגוריה:מפקדי צוללות בקריגסמרינה
קטגוריה:גרמנים שנולדו ב-1912
קטגוריה:גרמנים שנפטרו ב-1998
הילה

**הילה** היא טבעת של אור בהיר סביב גוף כלשהו. 

קטגוריה:שמות פרטיים עבריים לנשים
התפלגות פרמי-דיראק

[ממוזער|250px|התפלגות פרמי-דיראק משורטטת עבור טמפרטורות שונות. ככל שהטמפרטורה נמוכה יותר כך ההתפלגות קרובה יותר ל[פונקציית מדרגה.]]
**התפלגות פרמי-דיראק** (או **סטטיסטיקת פרמי-דיראק**) היא פונקציית התפלגות סטטיסטית בעזרתה ניתן לתאר תכונות של חלקיקים פרמיונים זהים חסרי אינטראקציה. 
ההתפלגות קרויה על שם הפיזיקאים אנריקו פרמי ופול דיראק.

## הגדרה
באופן מפורש, האכלוס הממוצע של רמת אנרגיה מסוימת במערכת של פרמיונים זהים הנמצאת בשיווי משקל תרמודינמי נתון על ידי הפונקציה הבאה:

 n_{FD}(\epsilon) = \frac{1}{e^{(\epsilon-\mu) / k_B T} + 1} 
כאשר:
*  \ n_{FD}  הוא המספר הממוצע של חלקיקים שימצאו במצב (או לחלופין ההסתברות למציאת חלקיק במצב).
* \ \epsilon היא האנרגיה של מצב זה.
* \ \mu הוא הפוטנציאל הכימי.
* \ T היא הטמפרטורה.
*  \ k_B הוא קבוע בולצמן.

בעזרת פונקציה זו, ובעזרת צפיפות מצבים \ g(\epsilon), ניתן לחשב תכונות תרמודינמיות שונות של המערכת. לדוגמה, האנרגיה הממוצעת נתונה על ידי:
\ U = \int \epsilon g(\epsilon) n_{FD}(\epsilon) d\epsilon 
## פיתוח
את התפלגות פרמי-דיראק ניתן לקבל בקלות על ידי שימוש בצבר הגרנד קנוני.
במסגרת צבר זה, ההסתברות למציאת מערכת במצב i עם \ N_i  חלקיקים ואנרגיה כוללת \ E_i נתונה על ידי 
 P_i = \frac{1}{\mathcal{Z}}e^{- \frac{(E_i-\mu N_i)}{k_BT}}, כאשר \mathcal{Z}=\sum_{i}e^{- \frac{(E_i-\mu N_i)}{k_BT}} היא פונקציית החלוקה הגרנד-קנונית.

ניקח כמערכת רמת אנרגיה (חד-חלקיקית) מסוימת \epsilon. אם אין אינטראקציה בין החלקיקים \ E_i = n\epsilon כאשר \ n=N_i  הוא מספר החלקיקים הנמצאים ברמה זו. אם מדובר בפרמיונים, בגלל עקרון האיסור של פאולי ייתכן רק \ n=0,1. פונקציית החלוקה במקרה זה תהיה \mathcal{Z}=1+e^{-\frac{(\epsilon-\mu)}{k_BT}}. מכאן ניתן לקבל את מספר החלקיקים הממוצע על ידי שימוש
ב \lang n \rang = \sum_{n} n P(n) , או על ידי  \lang n \rang = -\frac{\partial\Omega}{\partial\mu} כאשר \Omega = -k_B T\ln\mathcal{Z} .

## תכונות ההתפלגות
* מתקיים \ n_{FD}(\epsilon) \leq 1  . דבר זה מבטא את עקרון האיסור של פאולי - שני פרמיונים זהים לא יכולים להיות באותו מצב. בפרט המספר הממוצע של פרמיונים בכל מצב קטן (או שווה) מאחד.

* בגבול של טמפרטורה נמוכה ( \ T \to 0) התפלגות פרמי-דיראק שואפת לפונקציית מדרגה, בה כל הרמות בעלות אנרגיה \ \epsilon  מאוכלסות, ואילו כל הרמות בעלות אנרגיה \ \epsilon > \mu=\epsilon_F אינן מאוכלסות. האנרגיה המקסימלית של המצבים המאוכלסים מסומנת \ \epsilon_F ונקראת **[[אנרגיית פרמי]]**.

## קישורים חיצוניים

* 

פרמי-דיראק
קטגוריה:פיזיקה סטטיסטית
סינמטק חיפה

**סינמטק חיפה** הוא אחד ממרכזי האמנות הוותיקים והמובילים בחיפה. הסינמטק הוקם בשנת 1973 על ידי ליה ון ליר (שהקימה גם את סינמטק ירושלים), ושוכן במתחם האודיטוריום במרכז הכרמל.

## פעילות
[שמאל|ממוזער|ה[סמליל הישן של סינמטק חיפה]]
הסינמטק פועל לחינוך, קידום, טיפוח וחשיפה של אמנות הקולנוע ומציע תוכנית יומית על בסיס רפרטוארי, פעילויות חינוך קולנועיות לבתי-ספר, סדרות קולנוע והרצאות בתחום הקולנוע. בסינמטק מוקרנים מעל ל-40 סרטים שונים בכל חודש, בכל ימי השבוע, בשני אולמות קולנוע ובאיכות הקרנה אופטימלית. הסינמטק מציע לקהל תוכנית מגוונת הכוללת סרטים קלאסיים, משוחזרים, רטרוספקטיבות, קולנוע חדש ועכשווי, תוכניות מיוחדות וחד-פעמיות מרחבי העולם, הקרנות חגיגיות משולבות בדיאלוגים עם יוצרי קולנוע מישראל ומהעולם, סדרות של הרצאות משולבות בסרטים ומחוות ליוצרים ישראליים.

לקולנוע הישראלי מקום של כבוד על מסך הסינמטק, המקרין סרטים ישראליים עלילתיים, תיעודיים וסרטי סטודנטים. הסינמטק מרכז סביבו את פסטיבל הסרטים הבינלאומי חיפה, המתקיים מדי שנה בחול-המועד סוכות. בינואר 2025 חגג הסינמטק 40 שנה לקיומו של הפסטיבל.

פעילות נוספת המתקיימת בסינמטק חיפה היא ה"**רוקולנוע**". החל משנת 1990 מתקיימים בסינמטק אירועי ה"רוקולנוע", בהם מוקרנים בימי שישי, פעמיים בחודש, קליפים ומתקיימות הופעות של להקות רוק שונות. כל ערב מוקדש לסגנון מסוים ברוק, לנושא כלשהו הקשור בתולדות הרוק, או אף ללהקה מסוימת. את ערבי הרוקולנוע עורך ומנחה יורם מארק-רייך, לשעבר סולן להקת הרוק החיפאית קילר הלוהטת, וכיום עורך התרבות של המקומון 'ידיעות חיפה'. ערבי הרוקולנוע מושכים אליהם קהל רב, הן של בני נוער והן של מבוגרים יותר אשר מגיעים לאירועים אלה באופן קבוע. רשימת התפוצה של הרוקולנוע כוללת כ-6000 חובבי רוק מחיפה והסביבה.

בשנת 1991 נערך בסינמטק ערב רוקולנוע בהנחיית יורם מארק-רייך, אשר הוקדש לנושא פולחן השטן ברוק הכבד. אירוע זה גרם להד רב בחיפה בשל התנגדות המפלגות הדתיות במועצת העיר, אשר חשבו בטעות כי מדובר באירוע פולחני של סגידה לשטן, וכן בשל היערכות המשטרה. חששות הדתיים והמשטרה התבדו, והאירוע עבר בשלום. כעבור 12 שנים, התקיים ערב נוסף באותו נושא.

## קישורים חיצוניים

* 

קטגוריה:חיפה: תרבות
קטגוריה:ישראל: בתי קולנוע
חיפה
קטגוריה:רובע כרמל
קטגוריה:חיפה: מבנים
קטגוריה:חיפה: בתי קולנוע
קטגוריה:חיפה: ארכיונים
קטגוריה:שדרות הנשיא (חיפה)
קטגוריה:חיפה: אטרקציות
הילה (פיזיקה)

שמאל|ממוזער|151px|הילת 22° הנוצרת כתוצאה משבירת קרני אור השמש באטמוספירה של כדור הארץ
ימין|ממוזער|150px|הילת 22° הנוצרת כתוצאה משבירת קרני האור שמגיעות מהירח באטמוספירה של כדור הארץ
**הילה** (באנגלית: Halo) היא תופעה אופטית של היווצרות מעגל סביב מקור אור. הילה מופיעה לעיתים קרובות סביב השמש או הירח כתוצאה משבירת קרני האור בגבישי קרח באטמוספירה.

קיימים סוגים שונים של הילות בהתאם לצורת גבישי הקרח ולסידור המרחבי שלהם. ההילה הנפוצה ביותר קרויה "הילת 22°", והיא נוצרת כתוצאה משבירת אור בגבישי קרח משושים. חלק גדול מקרני האור נשברות בזווית כוללת של 22°, ולכן ההילה מופיעה כמעגל של אור בזווית זו סביב מקור האור. זו גם זווית השבירה המינימלית
ולכן העיגול שמוגבל על ידי ההילה פחות בהיר מחלקה החיצוני.

## קישורים חיצוניים

* הגורם לתופעת ההילה מסביב לירח או השמש, הסברים תמונות וסרטונים על התופעה באתר מצפה הכוכבים ברקת.

קטגוריה:תופעות אופטיות אטמוספיריות
סמוראי צ'מפלו

**סמוראי צָ'מְפְּלוּ** (ביפנית: **サムライチャンプル**) היא סדרת אנימה בת 26 פרקים, אשר שודרה לראשונה ביפן החל מ-10 במאי 2004. במאי הסדרה, שינקירו וואטנאבי, הוא גם במאי הסדרה קאובוי ביבופ שהיא מהמצליחות בענף. עלילת הסדרה מתרחשת ביפן של סוף תקופת אדו, שנת 1850 בקירוב, אך משלבת דרך קבע אנאכרוניזם של טכנולוגיה, אביזרי לבוש, דיבור, ואירועים היסטוריים אמיתיים או מומצאים. פסקול הסדרה כולל מוזיקת היפ-הופ יפני ואמריקאי, פופ יפני ומוזיקה יפנית מסורתית. סגנון הפסקול תואם את סגנון הלחימה בקרבות הרבים שבסדרה.

## רקע ועלילה
סיפור המסגרת הוא מסעם של מוגן, עבריין נמלט, ג'ין, רונין, ופו, נערה יתומה, בחיפוש אחרי 'הסמוראי שמריח כפרחי חמנייה'. רק שלוש דמויות אלה מופיעות בתפקיד מרכזי בכל הפרקים. מרבית הפרקים הם בעלי עלילה מרכזית בלתי תלויה, מספר אפיזודות הן כפולות פרק, ואפיזודת הסיום נפרשת על כשלושה פרקים.

בהקדמה המופיעה בתחילת הפרק הראשון מודיעים יוצרי הסדרה כי הדיוק ההיסטורי אינו נר לרגליהן ומציעים לצופים 'לשתוק ולצפות'. בשפה המדוברת ניכרים שימוש והשפעה של סלנג אמריקאי. כמו כן מופיעות במהלך העלילה תופעות תרבותיות כגראפיטי וכדור בסיס, ומחוות לקולנוע היפני והאמריקאי, לרבות פרק מחווה לסרטי הזומבים.

## דמויות ראשיות
* ממוזער|הדמויות ראשיות מימין לשמאל: פו, מוגן, וג'ין**מוּגֵן**: בן 20. גדל במושבת עונשין באיי ריו-קיו אשר בתקופת העלילה הייתה ממלכה שחסתה בצלה של קיסרות יפן. הוא התייתם או ננטש בגיל מוקדם, ורכש את כישוריו ופיקחותו בדרך הקשה. בהליכותיו הוא נמהר, חסר נימוסין, ואלימות היא תמיד הדרך המועדפת עליו לפתרון בעיות. סגנון הלחימה שלו, בהתאם לבית גידולו, בלתי מסורתי. הוא משתמש בחרב ישרה, להבדיל מהחרב היפנית המקובלת בתקופה, קטאנה. בשעת קרב, הוא מעדיף להיות יוזם, ונוטה לנוע בזריזות ובצורה בלתי צפויה. מהלכי הקרב שלו כוללים גם עמידת ראש ובלימת להבים בעזרת קבקבי הגיטה שלו אשר סולייתם מצופה מתכת.
* **ג'ין**: כמעט השתקפותו ההפוכה של מוגן. ג'ין הוא בן למעמד האצולה הסמוראי. הוא התייתם בילדותו ומאז גדל והתחנך בדוג'ו מסורתי, ממנו הוא נמלט מסיבות אשר מתבררות עם התפתחות העלילה. ג'ין לעולם שומר על ריסון עצמי, ומקמץ בדיבור. וכשהוא פוצה פיו, הוא משתמש על פי רוב בלשון פילוסופית. כיאה לסמוראי הוא חי ולוחם בהתאם לקוד הבושידו. סגנון הלחימה המסורתי שלו מבוסס על איאייג'וטסו וקנג'וטסו כשהוא אוחז בקטאנה, וג'ו ג'וטסו בלעדיה.
* **פוּ**: נערה יתומה כבת 15, הגרה בבית דודיה. היא איבדה את אמה כשנה לפני תחילת העלילה, ואביה הוא רק זיכרון מעורפל. למרות שגדלה בתנאי מחסור, מוצאה ממעמד האצולה. הקימונו שהיא לובשת הוא גם ביתו של סנאי מעופף אשר נוהג לסייע לה להיחלץ מצרה. היא החוליה שמאחדת את החבורה, וגם מונעת ממוגן וג'ין להרוג אחד את השני. בניגוד לשני הבחורים בשלשה, היא נוטה להביע רגשות. גם בהליכותיה היא מגשרת בין הגסות והנמהרות של מוגן, לבין העדינות והריסון של ג'ין.

## טריוויה
:* ג'ין ביפנית נדיבות-לב.
:* מוגן נראה לרוב גבוה מג'ין, אך ג'ין נועל סנדלי אצבע שטוחים (זוֹרִי) ומוגן סנדלים מוגבהים (גִיטָה).
:* באוקינאווית צ'מפוּרוּ (צ'מפולו) פירושו לערבב.
:* על פי האיות הרשמי פירוש שמו של מוגן 'חסר אשליות' אך פוֹנֵטִית פירושו גם 'אין סוף', ובאחד הפרקים הוא חתם את שמו בעזרת סימן האין-סוף (∞).

## קישורים חיצוניים
* 

* אתר מעריצים

קטגוריה:סדרות אנימה
קטגוריה:סדרות אנימה משנות ה-2000
קטגוריה:קראנצ'ירול: סדרות וסרטי אנימה
קטגוריה:סדרות טלוויזיה יפניות שעלו לשידור בשנת 2004
נרקיס סתווי

**נרקיס סתווי** (שם מדעי: *Narcissus deficiens*) הוא גאופיט בעל בצל הנפוץ בחופים סלעיים בחצי האי האיברי, במדינות צפון אפריקה (מלבד מצרים) ואיטליה. בישראל הוא גדל בחוף הכרמל ובשרון הצפוני ביער חדרה ובסביבתו ובגבעת זיתא. בית גידולו בכיסי קרקע כהה ברכסי כורכר חופיים ונחשב לצמח נדיר מאוד ובסכנת הכחדה בישראל.

הצמח פורח מסוף אוקטובר עד דצמבר ושיא פריחתו חל לרוב אחרי שירדו כמויות ניכרות של גשם בראשית החורף.

## שמות המין
בעבר, במגדירים הישראליים, נרקיס סתווי נקרא נרקיס אפיל ושמו המדעי היה Narcissus serotinus, אולם התברר כי שם שויך למין שמוגבל בתפוצתו לספרד, פורטוגל ולמרוקו. לדעת חלק מן הבוטנאים האוכלוסיות של נרקיס סתווי משתייכות למין Narcissus obsoletus. אך, לפי אתר POWO שמה המדעי של נרקיס סתווי היא *Narcissus miniatus* *וכיום Narcissus deficiens*. שם זה היה שמור למין ממערב יוון, ומכאן שמו. מין זה הוא בן כלאיים פורה הפלואידי, שכנראה מוצאו משני אבות Narcissus serotinus ו-Narcissus obsoletus. ישראל היא למעשה גבול תפוצתו במזרח ובדרום.

על הסוג נרקיס ומקור השם ראה בערך נרקיס.

## מאפיינים
בניגוד לנרקיס המצוי, לנרקיס הסתווי רק פרח אחד עד שניים על כל גבעול; עלי הכותרת מוארכים יותר, והעטרה שבמרכזם קטנה יותר; ריח הפרחים חלש יותר; והעלים מופיעים רק לאחר הפריחה.
[ממוזער|נרקיס סתווי פורח בחודש דצמבר מזרחית לכפר [ג'סר א-זרקא]]
בישראל הוא גדל ברכסי הכורכר של צפון מישור החוף ופורח בחודש נובמבר. בתקופת הפריחה ניתן לראות מרבדי פרחים של הצמח על גבעות הכורכר באזור קיבוץ מעגן מיכאל. בשל נדירות בית הגידול של הצמח בארץ, הוא נמצא בסכנת הכחדה בישראל.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:צמחי בר בסכנת הכחדה בישראל
קטגוריה:ערכי טבע מוגנים בישראל: צמחים
קטגוריה:נרקיסיים
קטגוריה:ארץ ישראל: נרקיסיים
קטגוריה:פרחים לבנים-צהובים בארץ ישראל
קטגוריה:צמחים שתוארו ב-1753
הרפובליקה האוטונומית הסובייטית הסוציאליסטית של מולדובה

**הרפובליקה הסובייטית הסוציאליסטית האוטונומית של מולדובה** (ברוסית: **Молда́вская Автоно́мная Сове́тская Социалисти́ческая Респу́блика**; במולדובנית: Република Аутономэ Советикэ Cочиалистэ Молдовеняскэ) הייתה רפובליקה אוטונומית בתחום הרפובליקה הסובייטית הסוציאליסטית האוקראינית בין שתי מלחמות העולם.

## היסטוריה
אחרי מלחמת העולם הראשונה, החליטה בֵּסָרַבְּיָה על איחוד עם רומניה חרף תביעותיה של ברית המועצות. ברית המועצות, שרצתה לאותת על תביעותיה לשטח בסרביה, הקימה ב-7 במרץ 1924, בתחום אוקראינה, ישות אוטונומית מולדובנית מתוך שאיפה שבבוא היום הישות תאוחד עם בסרביה. לפי הגרסה הסובייטית, העם המולדובני דיבר שפה שונה מהשפה הרומנית, השפה המולדבית. לפי הגרסה הרומנית המולדובנים הם רומנים שמדברים תת-ניב של רומנית.

החבל האוטונומי כלל את חבלי טרנסניסטריה של רפובליקת מולדובה ועוד שמונה נפות מאזור אודסה. בירת החבל הייתה העיר באלטה, שטחו היה 8,100 קילומטרים רבועים ואוכלוסייתו, בשנת 1926, 572,339 תושבים, 277,515 אוקראינים, 172,419 מולדובנים, 48,868 רוסים, 48,564 יהודים ומספרים קטנים יותר של פולנים, גרמנים, בולגרים ואחרים.

בשנת 1940, בעקבות האולטימטום הסובייטי לרומניה סופחה בסרביה לברית המועצות. הרפובליקה הסובייטית הסוציאליסטית האוטונומית של מולדובה פורקה כשהחלק המערבי יחד עם בסרביה יוצרים את הרפובליקה הסובייטית הסוציאליסטית המולדובית, והחלק המזרחי, כולל הבירה באלטה, סופח ללא אוטונומיה לאוקראינה.

## קישורים חיצוניים

קטגוריה:מולדובה: היסטוריה
קטגוריה:אוקראינה: היסטוריה
מולדובה
קטגוריה:מדינות וטריטוריות שהוקמו ב-1924
קטגוריה:מדינות וטריטוריות שהתפרקו ב-1940
קטגוריה:הרפובליקה הסובייטית הסוציאליסטית האוקראינית
רוברט ריסקין

**רוברט ריסקין** (אנגלית: **Robert Riskin**; 30 במרץ 1897 - 20 בספטמבר 1955) היה תסריטאי ומחזאי אמריקני, זוכה פרס האוסקר, הידוע בעיקר בזכות שיתוף הפעולה בינו לבין הבמאי פרנק קפרה.
## חייו
ריסקין, יליד ניו יורק, החל את הקריירה כמחזאי של תיאטראות מקומיים בניו יורק. שניים ממחזותיו זכו להצלחה כשהועלו על במות ברודוויי. הוא עבר להוליווד ב-1931 לאחר שאולפני "קולומביה" רכשו את הזכויות של כמה ממחזותיו. באותה שנה החל שיתוף הפעולה בינו לבין הבמאי פרנק קפרה, בקומדיה הרומנטית "בלונד פלטינה", בכיכובה של ג'ין הארלו, שבו כתב את הדיאלוגים בלבד.

ריסקין אמנם כתב תסריטים למגוון סרטים ב"קולומביה", אך הוא זכור בשל התסריטים שכתב לסרטיו של פרנק קפרה: "גברת ליום אחד" (1933), "זה קרה לילה אחד" (1934), "מר דידס הולך העירה" (1936), "הן לא תקחהו עמך" (1938) ו"קבלו את החתן!" (1951). על כל אחד מהסרטים הללו קיבל ריסקין מועמדות לפרס האוסקר, ועל "זה קרה לילה אחד" גם זכה בפרס. הוא הסתכסך עם קפרה במהלך עבודתם על הסרט "פגוש את ג'ון דו" (1941), ומאז לא עבדו יחד, מלבד בסרטים "Riding High" ו"קבלו את החתן!" מראשית שנות החמישים.

ב-1950 לקה באירוע מוחי שהחליש את גופו ומנע ממנו לכתוב תסריטים נוספים, ולבסוף נפטר בספטמבר 1955. לאחר מותו השתמש קפרה בתסריט ראשוני של ריסקין בסרט "גברת ליום אחד", שהיה סרטו האחרון של קפרה.

בין השנים 1942 - 1955 היה ריסקין נשוי לשחקנית פיי ריי. נולדו להם שני ילדים ובנוסף הם אימצו בת.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:תסריטאי קולנוע אמריקאים
קטגוריה:מחזאים אמריקאים
קטגוריה:זוכי פרס גילדת הכותבים של אמריקה: מפעל חיים: פרס לורל להישג תסריטאי
קטגוריה:זוכי אוסקר: התסריט המעובד הטוב
קטגוריה:אמריקאים שנולדו ב-1897
קטגוריה:אמריקאים שנפטרו ב-1955
סינון

[ממוזער|שמאל|200px|סינון [דבש]]
ממוזער|שמאל|200px|מסננת ביתית
[ממוזער|שמאל|200px|[מקינטה המשמשת להכנת קפה]]
**סינון** הוא תהליך פיזיקלי של הפרדת תערובות, בדרך כלל בין מוצקים לנוזלים או בין מוצקים בעלי גודל שונה הנמצאים ביחד בתמיסה. התהליך מבוסס על מסנן (פילטר, ממברנה) בעל פתחים בגודל מסוים, כך שרק חלק מהמרכיבים בתמיסה מסוימת יכולים לעבור דרכם. בצד כניסת החומר יש להפעיל לחץ כדי להאיץ את תהליך הסינון וכדי להתגבר על הלחץ האוסמוטי שנוצר תוך כדי ההפרדה.

## מאקרו-סינון
מאקרו-סינון מתבצע תוך שימוש במסנן בעל חורים גדולים להפרדת מוצקים גדולים. לדוגמה, בשלב קדם-טיפול במי שפכים מסננים ברשתות מתכת בעלות חורים בקוטר של כ-5 עד 10 ס"מ, להפרדת אשפה גדולה כגון: פסולת פלסטיק, שברי קרשים וכדומה. סוג סינון זה נפוץ בכל תחומי החיים ותחת הגדרתו נכללים מסננים רבים, החל ממסננים במטבח הביתי (כגון: מסננת, פילטר לקפה) וכלה במסננים בתעשייה.

## סוגי הפרדה באמצעות ממברנות
תהליכים אלו מאופיינים בלחצים גבוהים.
### מיקרופילטרציה
הפרדה בין מולקולות שעוברות את המסנן לבין בקטריות שנחסמות. בעזרת סינון זה ניתן לבצע עיקור (סטריליזציה) לתמיסה. מיקרופילטרציה משמשת בעיקר כאשר עיקור בחימום או באולטרה סגול אינו אפשרי כיוון שיהרוס את המולקולות הדרושות מהתמיסה.

### אולטרפילטרציה
הפרדה בין מולקולות שונות על פי גודלן. לדוגמה: הפרדה בין חלבונים (מולקולה גדולה) למלחים (מולקולה קטנה).

### ננו-פילטרציה ואוסמוזה הפוכה

בעוד כאשר מסננים חלקיקים גדולים יחסית מה שקובע אם החלקיק יעבור או לא זה רק גודל הפתחים במסנן ואין השפעה לחומר ממנו עשוי המסנן (כגון בסינון עלים ממים אין הבדל אם הרשת עשויה פלדה או פולימר ככל שיורדים בגודל החלקיקים גדלה השפעת הכוחות הבין מולקולריים עד שניתן להכליל ולומר שמגודל חלקיקים של 100 ננומטר לא ניתן לדבר על מושג של "גודל חורים" אלא רק על התאמת כוחות אלקטרוסטטיים. לדוגמה אוסמוזה הפוכה - הפרדה בין יונים למולקולות מים היא תהליך של ננופילטרציה בה משתמשים בממברנה מפוליאמיד או מפוליסולפיד בדרך כלל, בו המולקולות של היונים הגדולות יותר אינן עוברות ואילו מולקולות המים הקטנות יותר עוברות את הממברנה.

## דחיסות ה"עוגה"
כאשר מצטברים מוצקים על המסנן, התכונות הפיזיקליות של החומר המצטבר משפיעות על הפיזיקה של הסינון. המוצקים שמצטברים על המסנן נקראים "עוגה". דחיסות העוגה היא יכולת העוגה להשתנות בהתנגדות סגולית כפונקציה של לחץ (כאשר תחת לחץ ניתן לדחוס את העוגה). 

### עוגה לא דחיסה
במצב זה המוצקים המצטברים על המסנן אינם דחיסים ומניחים שעקב כך אינם משפיעים על הסינון. ניתן להניח שהחללים בין המוצקים גדולים מספיק כדי לא להצר את קוטר הסינון והם מאטים רק במעט את קצב הסינון.

בעת סינון-מגבש, כלומר כאשר המוצקים שמצטברים על המסנן מתגבשים עליו, עקב הגעה לנקודת רוויית המסיסות, ניתן בדרך כלל להניח שהעוגה לא דחיסה.

### עוגה דחיסה
במצב זה המוצקים מצטברים ונדחסים כך שהם חוסמים גם את המולקולות שמעוניינים שיעברו את המסנן. במצב זה תהליך הסינון מואט משמעותית ויש להגביר את הלחץ מצד הכניסה. מצב זה גורם לדחיסה נוספת של העוגה, אך לא ניתן להימנע מכך. עלול אף להיווצר מצב שלא יתקבל התוצר שבו מעוניינים. בסינון אבקות או תאים ישנה בדרך כלל עוגה דחיסה.

בתעשיית התרופות והביוטכנולוגיה קיימים תהליכים בהם לפני הסינון מוסיפים מוצקים שיצרו עוגה דחיסה כדי להעלות את כושר הסינון.

## קישורים חיצוניים

* האנציקלופדיה של המסננים (באנגלית)
* 
* 

קטגוריה:תכונות כימיות
קטגוריה:תעשייה
*
פונצ'ו

[שמאל|ממוזער|250px|פונצ'ו טיפוסי לאזור [סלטה (פרובינציה)|סלטה, ארגנטינה]]
[ממוזער|שמאל|פונצ'ו אופייני ל[הרי האנדים מוצע למכירה בשוק פשפשים בג'נובה, איטליה]]
**פונצ'ו** הוא בגד פשוט, שתכליתו שמירה על חום הגוף. לחלופין, כאשר הפונצ'ו עשוי מחומר עמיד בפני מים, תכליתו היא שמירה על יובש הגוף כאשר יורד גשם. במהותו מדובר ביריעת בד או חומר אחר גדולה ובה פתח לראש, ולעיתים פתחים נוספים לידיים. לעיתים לפונצ'ו יש גם ברדס, בעיקר לאלו המיועדים להגן מפני רטיבות.

כיום משמש הפונצ'ו גם כאביזר אופנה. ככזה, הפונצ'ו הוא, בדרך כלל, בעל עיצוב דומה לזה הפשוט והמקורי, אך עשוי מחומרים אחרים ומעוטר בצבעים ועיטורים שנועדו להעניק לו מראה נוח, רפוי ועדכני. אלו עשויים, מאריג או סריג מצמר, או מחוט סינתטי. לפעמים מייצרים אותם גם מחוטי כותנה. הפונצ'ו יכול להיות עגול, מרובע, עשוי ממלבן אחד או שניים.

בעוד שהפונצ'ו מהווה פריט לבוש מסורתי בחלקים נרחבים מהעולם, הוא גם נכנס לשימוש סטנדרטי בצבאות רבים וכמעיל גשם למטיילים ולעוסקים בספורט.

פונצ'ו, כמו גלימה, אדרת, שכמיה וצעיף גדול משמש כתחליף למעיל. המשותף לכולם שהם קלים ללבישה מהירה מעל האדם ואפילו מעל התיק שלו, בגלל צורתם הם נוחים לקיפול ולנשיאה כאשר מתחמם ולא זקוקים להם.

## שמות חלופיים ומקומיים
*פונצ'ו - ברוב חלקי אמריקה הלטינית, ספרד ובמרבית העולם.
*צ'מנטו (Chamanto) - במרכז צ'ילה בלבד. בשאר חלקי המדינה נפוץ הכינוי פונצ'ו.
*חורונגו (Jorongo) או סרפה (Sarape) - מקסיקו.
*קוצה (Kotze) או "Wetterfleck" - אוסטרליה, שווייץ ובווריה; בגד ירוק כהה וחום המשמש לציד.
*פאנואלה (Paenula) ברומא העתיקה; סוג של שכמיה או מעיל.
*קסל (Kasel) או פלוביאלה (Pluviale) - פריט לבוש בכנסייה הקתולית.
*פונצ'ו צ'ילוטה (Poncho Chilote) - פונצ'ו כבד עשוי צמר.
*גורגל (Gurgel) - כינוי ימי-ביניימי לפונצ'ו קצר, לעיתים עם ברדס.
*רואנה (Ruana) - בגד דמוי פונצ'ו מאזוריה הקרים של קולומביה וונצואלה.

## בתרבות הפופולרית
בטרילוגיית הסרטים "בעבור חופן דולרים", "הצלפים" ו"הטוב, הרע והמכוער" מגלם קלינט איסטווד את דמות האיש ללא שם. הפונצ'ו מהווה את אחד מסימני ההיכר העיקריים של דמות זו, ומשמש בין היתר להסתרת האקדח שהיא נושאת. הפונצ'ו מוסיף לאפקט הדרמטי כאשר איסטווד מניף את חלקו הקדמי מעל לכתפו וחושף את אקדחו.

## ראו גם
*לבוש מסורתי
*אופנה

## קישורים חיצוניים

* 

קטגוריה:מעילים
קטגוריה:לבוש מסורתי
קטגוריה:אמריקה הלטינית: תרבות
קטגוריה:מילים וביטויים בספרדית
תלמי מנשה

שמאל|ממוזער|250px|תלמי מנשה במבט מהשדות הצפוניים
ממוזער|צילום אוויר של תלמי מנשה
**תלמי מנשה** הוא מושב אשר נוסד בשנת 1953, ה'תשי"ג על ידי תנועת הציונים הכלליים. לאחר שנה צורף רשמית לבאר יעקב, אך המשיך מעשית להתקיים כמושב חקלאי.
שטחו של המושב הוא כ-1,800 דונם והוא מורכב מ-62 משקים חקלאיים ו-5 משקי עזר.
המושב גובל עם באר יעקב ממערב, מחנה צריפין מצפון, כביש 44 ממזרח ורמלה מדרום.

## שם המושב
המושב נקרא על שמו של מנשה מאירוביץ'- אגרונום, סופר, מאנשי ביל"ו, איש העלייה הראשונה אשר כונה "אחרון הביל"ויים", שכן האריך ימים והיה לבילויי היחידי שזכה לחזות בהקמתה של מדינת ישראל.

## היסטוריה
המושב הוקם על חורבות הכפר הערבי "אבו פאדל" שננטש במהלך מלחמת העצמאות, ותחילה תוכנן לקרותו "תלמי ביל"ו".
טקס העלייה על הקרקע התקיים ב-7 במאי 1953 אך המקום עדיין לא יושב בשלב זה. רק לקראת סוף אותה שנה הוקמו שני יישובים על שם תנועת ביל"ו, האחד ליד באר יעקב, שנקרא לבסוף תלמי מנשה, על שם איש ביל"ו מנשה מאירוביץ', והשני בצפון הנגב, שהוא קיבל לבסוף את השם תלמי ביל"ו.
קומץ המשפחות המייסדות הגיעו למושב במסגרת תנועת "מן העיר אל הכפר" שבה היו חברים נציגי תנועות ההתיישבות. רוב בני המשפחות המייסדות היו ילדי הארץ או ניצולי שואה.
עד הקמת מושב הקבע גרו המתיישבים בפחונים, עיבדו את הפרדסים הנטושים של הערבים, וחילקו את רווחי העבודה ביניהם.
המושב תוכנן והוקם על ידי הסוכנות היהודית והתאחדות האיכרים ועל כן כונה בתחילה מושבה. ולכל נחלה הוקצב סכום כסף במטרה להקים בה משק חקלאי, בנוסף כל מתיישב שילם דמי השתתפות עצמית בסך 3,000 לירות על מנת לשלם על בניית ביתו. באפריל 1954 נחנכו בתי הקבע.

כשנה לאחר הקמת היישוב, הוחלט לספחו באופן אדמיניסטרטיבי למועצה המקומית באר יעקב, ובאופן רשמי היישוב חדל להיות יישוב עצמאי, והוא אינו מופיע ברשימות היישובים. באופן מעשי המשיך היישוב להתקיים כמושב חקלאי, עם ועד וראש ועד, ואף שויך לתנועה התיישבותית. בבחירות המוניציפליות שהתקיימו לאחר מכן, הצביעו תושבי תלמי מנשה למועצה המקומית באר יעקב, והם אף הקימו מפלגה בשם "תם (למען תלמי מנשה)". בהמשך כונתה תלמי מנשה "השכונה החקלאית של באר יעקב".

באוקטובר 1955 נחנך כביש הגישה ליישוב. בשנת 1959 הודיעו תושבי המקום על מעבר לתנועת המושבים בגלל שהתאחדות האיכרים לא סייעה להם בעת מצוקתם הכלכלית.

למתיישבים ניתנה אפשרות לבחור להתפרנס בין שני ענפים חקלאיים: עופות ובקר, או מגידולים חקלאיים. הגידולים הנפוצים בשנותיו הראשונות של המושב היו פירות הדר ומשמשים.

החקלאים הקימו את "אגודת החקלאי תלמי מנשה", אגודה חקלאית שיתופית, על מנת שתייצג אותם מול גופים מסחריים ומנהליים.

בשנות התשעים ובתחילת שנות האלפיים הוקמו הרחבות מגורים על השטחים החקלאיים לטובת צאצאי בעלי הנחלות.
ב-2006 נחתמה עסקה בה העביר המושב חלק מאדמותיו לטובת הקמת שכונת חתני פרס ישראל בבאר יעקב.

בשטח תלמי מנשה נמצא הבניין הנטוש של מפקדת חסן סלאמה במלחמת העצמאות.

## קישורים חיצוניים

## הערות שוליים

קטגוריה:מושבים
קטגוריה:באר יעקב
קטגוריה:ציונות כללית
פיי ריי

**וינה פיי ריי** (באנגלית: **Vina Fay Wray**; 15 בספטמבר 1907 – 8 באוגוסט 2004) הייתה שחקנית קולנוע קנדית-אמריקאית. זכורה בעיקר בשל תפקידה בסרט **[[קינג קונג (סרט, 1933)|קינג קונג]]** (1933).

## ביוגרפיה
ריי נולדה בחווה באלברטה, קנדה, וכשהייתה בת שלוש משפחתה היגרה לארצות הברית. הוריה היו מורמונים והם חיו בארצות הברית לרוב בקהילות מורמוניות באלברטה, אריזונה וסולט לייק סיטי, בירת יוטה, לפני שהתיישבו בלוס אנג'לס, קליפורניה, שם החלה לשחק בקולנוע ב־1923. תחילה היו אלה סרטי ראינוע קצרים, לרוב קומדיות, בהן שתיים בבימויו של לאו מקארי. במחצית השנייה של שנות העשרים הופיעה במערבונים דלי תקציב, כמו גם בשני סרטים לצד גרי קופר: **הנשיקה הראשונה** ו**הלגיון של ההרשעה** (שביים ויליאם ולמן). ב־1928 כיכבה בסרטו עתיר התקציב של אריך פון שטרוהיים, **מארש החתונה**. הסרט היה כישלון קופתי, אך זו הייתה הפעם הראשונה בה כיכבה בתפקיד ראשי.

היא כיכבה בלמעלה ממאה סרטי קולנוע אולם היא זכורה בעיקר בשל תפקידה כאן דארו, הבלונדינית היפהפייה הפוחדת מן הגורילה האימתנית בסרט ההרפתקאות **קינג קונג** (1933). לצורך התפקיד חבשה פאה בלונדינית מעל שיערה הכהה. באותה שנה כיכבה גם בסרטים ידועים אחרים: **המשחק המסוכן ביותר**, **תעלומת מוזיאון השעווה** (שביים מייקל קורטיז) ו**הערפד**. בהמשך הופיעה בעשרות סרטים הוליוודים, אולם הפופולריות שלה הלכה ודעכה. בין השנים 1942–1953 לא הופיעה כלל בקולנוע, אך בשנות החמישים היא שבה להופיע, בעיקר בתפקידי אורח בסדרות טלוויזיה.

ריי נפטרה מסיבות טבעיות באוגוסט 2004 בדירתה במנהטן, ניו יורק, בגיל 96.

ריי הייתה נשואה שלוש פעמים במהלך חייה, כשבעלה השני היה התסריטאי רוברט ריסקין (בשנים 1942–1955), וממנו יש לה שני ילדים.

## פילמוגרפיה

## קישורים חיצוניים

* אתר מעריצים
* גלריית תמונות http://silentladies.com/PWray.html
* ריאיון עם פיי ריי
* ביוגרפיה http://www.cultsirens.com/wray/wray.htm http://www.csse.monash.edu.au/~pringle/silent/ssotm/Sept97/
* דיווח על מותה של פיי ריי
* 

קטגוריה:ערכים שבהם תבנית בריטניקה אינה מתאימה
קטגוריה:מהגרות מקנדה לארצות הברית
קטגוריה:מהגרים מקנדה לארצות הברית
קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה קנדיות
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכות פרס קריסטל
קטגוריה:אמריקאיות שנולדו ב-1907
קטגוריה:אמריקאים שנולדו ב-1907
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
כסף קטלני (ספר)

**כסף קטלני** (באנגלית: **Killing Floor**), הוא הספר הראשון בסדרת ספרים של הסופר הבריטי לי צ'יילד. הספר יצא לאור ב-1997.

## עלילה
בספר זה, הראשון בסדרת הספרים אודות ג'ק ריצ'ר, רב-סרן בדימוס בצבא ארצות הברית, אשר שירת כחוקר לשעבר במשטרה צבאית, מתוארת עלילה אופיינית שעוברת כחוט השני בסדרה. ריצ'ר שהשתחרר  משירותו הצבאי כחצי שנה לפני המתרחש, מגיע למרגרייב - עיירה קטנה בג'ורג'יה שבארצות הברית, כאשר הוא נזכר בדבריו של אחיו כי מוזיקאי בלוז בשם בלייד בלייק מת שם. בהדרגה הוא חש כי העיירה שלווה באופן מחשיד, ולהפתעתו בעודו אוכל בדינר את ארוחת הבוקר שלו, הוא נעצר כחשוד ברצח שאירע ליד מחסנים ששייכים לתחום השיפוט של העיירה. 

חשוד נוסף, בנקאי בשם האבל נעצר לאחר שמספר הטלפון שלו נמצא בנעלו של החשוד, אף הוא באשמת הרצח, מודה מיד באשמה ונשלח עם ריצ'ר למעצר בבית כלא בסוף השבוע. לאחר שהשניים שורדים ניסיון התעללות וניסיון רצח בכלא, מוכחת חפותו של ריצ'ר. ריצ'ר שב לעיר ומסייע בחקירת הרצח לבלש פינלי והשוטרת רוסקאו, אליה פיתח ריצ'ר משיכה. עד מהרה מתברר כי הקורבן אינו אחר מאשר אחיו הבכור ג'ו, אשר שירת במודיעין הצבאי וכסוכן בכיר במשרד האוצר, ונרצח במהלך חקירה שניהל כנגד זייפני כסף. 

בהמשך לאחר שנרצחים מפקד המשטרה מוריסון ואשתו באופן ברוטלי ביותר, מתברר שכנופיה של זייפני כספים שבראשם אב ובנו, ושחלק ניכר מאנשיה היספנים, השתלטה על העיירה, ועושה בה כבתוך שלה. ועולה החשד שראש העיר עצמו משתף פעולה עם כנופיה זו, ואף מפקד המשטרה שנרצח. לאחר שהבנקאי האבל שהוא איש מפתח בפרשה נעלם, ועולה החשד כי נרצח, אשתו של האבל ובניה נשלחים לבית מוגן של ה-FBI. תוך שג'ק ריצר מתחיל לחסל את חברי הכנופיה, שמנסים לפגוע בו, בזה אחר זה, תוך שהוא טומן להם מארבים.

בעלילה מתרחשות כמה תפניות מפתיעות, כאשר מתברר שאנשים שהיה נראה שאפשר לסמוך עליהם מתגלים כחלק מהקנוניה, ועושים את חייהם של שואפי הצדק לקשים יותר. במהלך הסיפור מתגלת קונספירציה מתוחכמת למדי של זיוף דולרים אמריקניים מדויקים מאוד. ובסופו של הספר שנגמר בסוף טוב, הטובים מנצחים (מבלי שנגרם להם נזק רב מדי) והרעים הולכים לגיהנום, והעיירה משוחררת מעולם של הפושעים האכזריים, ומשלטונה של משפחה גזענית ששלטה בה במשך עשרות שנים. ובדפוס אופייני בסדרה, ג'ק ריצ'ר איננו משתקע במקום, אף שיש לו סיבה טובה לעשות כן, אלא ממשיך בנדודיו בתחומה של ארצות הברית הגדולה, כדי לפגוש את ההרפתקה הבאה.

## פרסים
הספר זכה בשני פרסי ספרות בריטיים חשובים, פרס אנטוני ופרס ברי.

## סדרת טלוויזיה
הספר היווה את הבסיס לעונתה הראשונה של סדרת הטלוויזיה המבוססת על דמותו של ריצ'ר.

## קישורים חיצוניים
* 
* 

## הערות שוליים

קטגוריה:ספרות בלשית
קטגוריה:ספרי 1997
קטגוריה:לי צ'יילד
קטגוריה:חוקרים פרטיים בדיוניים
קטגוריה:ספרים אמריקאיים
קטגוריה:ספרי הוצאת קוראים
פאדו

[שמאל|ממוזער|250px|"פאדו", תמונה מאת הצייר הפורטוגזי [ז'וזה מאליואה (1910)]]
**פאדו** (**Fado**) הוא סגנון מוזיקלי פורטוגלי. אולי הסוגה הפורטוגזית הגלויה והמוכרת ביותר. לזמרי הפאדו (הפאדישטה) ליווי של שתי גיטרות: גיטרה קלאסית וגיטרה פורטוגלית (בעלת 12 מיתרים). השירים מלנכוליים והנושאים קשורים לגעגועים, אם כי כמה משירי הפאדו שמחים.

בשנת 2011 הכיר ארגון אונסק"ו בשירת הפאדו כמורשת תרבותית בלתי מוחשית. מתחילת המאה ה-19 סגנון הפאדו הוא התמזגות של מגוון סגנונות עממיים, עם קלט אפשרי מקשרים יהודיים, ערבים, אפריקאים וברזילאים של פורטוגל, והוגדר כ'מוזיקה עממית וריקודים יוצרים את המנהגים העממיים, המסורות השיריות והמורשת התרבותית של העם הפורטוגזי.
הפאדו נחשב לעיתים קרובות למוזיקה של הבעת געגועים, סיפורי געגועים לאנשים ולמקומות רחוקים.

במקור, פאדו היה האמצעי שבו העניים העירוניים של ליסבון העניקו כבוד לעיר הולדתם.

משנות ה-90 הפאדו הוא מוזיקת עולם.

## סוגי הפאדו
* פאדו של ליסבון שהוא יותר עממי
* פאדו של קוימברה קשור למסורת האקדמית של אוניברסיטת קוימברה

## התפתחות הפאדו
ב**בתי הפאדו** (casas de fado) מושמעים הפאדו המסורתי בעיקר לתיירים. הפאדו העכשווי משלב ליווי של יותר משתי גיטרות עד לתזמורת.

בתקופה שבין 1950 לבין 1970 הפיצה הזמרת עמליה רודריגז (מוכרת כ"מלכת הפאדו") את הפאדו מחוץ לפורטוגל.
בשנים האחרונות להקת מדרדאוש, בה שרה הסולנית טרזה סלגיירו, משלבת סגנונות מוזיקת פולק עם פאדו.

הזמרת , ששרה באולימפיאדת אתונה (2004) בדואט עם סטינג, נחשבת כממשיכת דרכה של עמליה רודריגז.

## קישורים חיצוניים

* Terreiro do Fado
* 
* 

## הערות שוליים

קטגוריה:אתנומוזיקולוגיה
קטגוריה:מוזיקה פורטוגזית
קטגוריה:סגנונות מוזיקליים
קטגוריה:מילים וביטויים בפורטוגזית
Wireless USB

**Wireless USB** (צורה מקוצרת הנפוצה - **WUSB**) היה הרחבה לתקן USB בחיבור אלחוטי לתקשורת נתונים במהירות גבוהה על ידי שימוש בגלי רדיו לטווח קצר. הטווח המרבי הוא 3 מטרים בקצב העברת נתונים של 480 Mbit/s, המתאים לקצב העברת הנתונים של תקן USB 2.0. או 10 מטרים בקצב העברת נתונים של 110 מגהביט לשנייה. התקן תוכנן לפעול בתחום תדר מ־3.1 ועד 10.56 ג'יגה הרץ.

## קישורים חיצוניים
* 

קטגוריה:אפיקי מחשב
מחוזות (אובלסטי) של רוסיה

הפדרציה הרוסית מחולקת ל-83 סובייקטים (יחידות אדמיניסטרטיביות), מתוכן 46 הן מחוזות "אובלסטים" (область). המחוזות של רוסיה:
מרכז|600px|

בעקבות הפלישה הרוסית לאוקראינה, הממשל סיפח לרוסיה ארבעה מחוזות: מחוז חרסון, מחוז זפורוז'יה, מחוז דונצק, מחוז לוגנסק, מה שהגדיל את מספר המחוזות במדינה ל-87, ברם הסיפוח אינו מוכר על ידי האומות המאוחדות.
## ראו גם
*מחוזות (קראיה) של רוסיה
*רפובליקות של רוסיה

## קישורים חיצוניים

*
אובלסטי
יקב קסטל

**יקב קסטל** הוא יקב משפחתי ישראלי.

## רקע
היקב נוסד במושב רמת רזיאל בהרי יהודה והוא בבעלות משפחת בן זקן. את היקב הקים אלי בן זקן, עולה מצרפת ומסעדן ירושלמי, ויחד עמו עוסקים במלאכה בנו אריאל שהתלמד בצרפת, בנו איתן (בן זוגה של עדי אשכנזי) ובתו אילנה.

בקיץ 2015 עבר היקב למשכנו במושב יד השמונה, גם כן בהרי יהודה.

השם קסטל נגזר מחורבות מצודה צלבנית המצויה במקום ועל תוויות הבקבוקים מופיע הכיתוב Domaine du Castel. בשנת 1995 שיווק בן זקן לראשונה שש מאות בקבוקים מענבים שגידל בחלקה הסמוכה לביתו מבציר 1992.

יקב קסטל הוא חלק מקבוצת קוורטט הרי יהודה.

## מאפיינים
הענבים המשמשים את היקב מקורם בנטיעות גפנים בחלקות הסמוכות ליקב, והם מהסוגים קברנה סוביניון, מרלו, שרדונה, קברנה פרנק, מלבק, סירה ופטי ורדו.

היקב החדש במושב יד השמונה תוכנן מהיסוד והוא יקב מודרני ומרשים. היקב הצטייד במכונת מיון אופטית לענבים, ובמערך קליטה המאפשר קבלת ענבים למכלים בגרביטציה בלבד (ללא שימוש במשאבות).

מרתף היקב מכיל מאות חביות עץ אלון ומכלי בטון גדולים שיובאו מאיטליה.

## ייצור
250px|ממוזער|מכל יין ביקב קסטל
יקב קסטל מייצר שישה יינות: שלושה יינות אדומים, Castel Grand Vin שהוא יין הדגל של היקב, Petit Castel וLa Vie Rouge, רוזה, וכן שני יינות לבנים, C' Blanc du Castel' המיוצר מענבי שרדונה ומתיישן כשנה בחביות עץ אלון צרפתיות ו-La Vie Blanc, בלנד מבוסס סוביניון בלאן.

יקב קסטל מייצר כ-400 אלף בקבוקים בשנה. החל מ-2003 כל יינות היקב כשרים.

מזה שנים רבות יינות היקב נמצאים בראש רשימת יינות האיכות הישראלים:
* בשנת 2015 זכה יין הדגל של היקב, Castel Grand Vin מבציר 2013, לציון הגבוה ביותר לו זכה יין ישראלי אי פעם - 94 נקודות, אצל מבקר היינות הנודע רוברט פארקר. באותה שנה דירג פארקר את כלל יינות היקב בציונים של 90 נקודות ויותר.
* בשנת 2008, בתחרות Cellar in the Sky זכה C' Blanc du Castel', יחד עם חברת אל על, כיין הלבן הטוב ביותר המוגש במחלקה ראשונה. התחרות נערכה בין 26 חברות תעופה, ביניהן אייר פראנס, בריטיש איירווייז וחברות מובילות אחרות.
* בדצמבר 2007 ושוב ביוני 2009, זכו שלושת היינות לציונים גבוהים אצל מבקר היינות הנודע רוברט פארקר (92- Grand Vin, 91- 'C' Blanc, 90 –Petit Castel)
* בספריו מהשנים 2008–2010 העניק מדריך היינות של יו ג'ונסון, מבקר היין האנגלי, ארבעה כוכבים ליקב. בספרו משנת 2008, אף בחר יו יו ג'ונסון ב-Grand Vin לאחד מ-200 היינות האהובים עליו.
* בסוף 2006 נכנס היקב לרשימת 365 היקבים הטובים ביותר בעולם בספר The World's Greatest Wines שנכתב על ידי מבקרי היינות הצרפתים המוערכים Michel Bettane & Thierry Desseauve. זהו היקב הישראלי היחיד המופיע בספר זה.
* בינואר 2006, זכה יין ה-'C' Blanc du Castel, בציון של 90 נקודות במגזין האמריקאי הנחשב "ויין ספקטייטור". זהו הציון הגבוה ביותר שקיבל יין ישראלי במגזין זה.
* היקב נבחר כאחד ממאה היקבים הטובים בעולם על ידי מגזין היין הבריטי "Decanter"

## לקריאה נוספת
* 
* 
* 
* 

## קישורים חיצוניים
* 
* על ציר הזמן: ביקור ביקב קסטל, באתר סנהדרינק, 16 באוגוסט 2016
* 
* על יקב קסטל, באתר IsraelWines
* מני פאר, היינות ה'זקנים' של משפחת בן זקן עדיין צעירים, יין, גורמה ואלכוהול, אפריל 2011 - גיליון 154
* 
* 
* 

## הערות שוליים

קסטל
קטגוריה:הרי יהודה
קטגוריה:יקבי יהודה
NTSC

[250px|שמאל|ממוזער|שיטות שידור [PAL ,**NTSC** ו-SECAM ופריסתן על פני הגלובוס]]
**NTSC** הוא תקן לאותות וידאו, הנמצא בשימוש נרחב לשידורי טלוויזיה, במיוחד בארצות הברית, בקנדה, ביפן, ובמספר מדינות נוספות. במדינות אחרות מקובלים תקני PAL או SECAM.

## מקור השם
שם התקן הוא ראשי תיבות של הוועדה הלאומית האמריקאית לתקני טלוויזיה (National Television Standards Committee).
בעיות בקליטה של אות NTSC עלולות לגרום לשינוי במופע אות הצבע. עקב עובדה זו נהוג להתבדח על שם התקן ולטעון שמקורו ב- "Never The Same Color" או ב- "Never Twice the Same Color" (לעולם לא אותו הצבע). 

## פרטים טכניים
שמאל|ממוזער|250px|האותות השונים המרכיבים את ה-NTSC
בתקן NTSC מכיל אות הווידאו 29.97 מסגרות בשנייה. בכל תמונה יש 525 שורות, מתוכן רק 484 שורות מוצגות על הצג - שאר השורות מכילות נתונים אחרים. איכות התמונה נמוכה מזו שבתקן PAL, שבו כל תמונה מורכבת מ-625 שורות. השורות השונות המרכיבות כל אחת מהתמונות משודרות לסירוגין בשני **שדות**. שדה אחד מכיל רק את השורות שמספרן אי זוגי, והשדה השני רק את השורות שמספרן זוגי. תדר השדות, לכן, הוא 60 הרץ, מספר שנבחר בגלל תדר רשת החשמל בארצות הברית. התקן אומץ במדינות נוספות שבהן רשת החשמל היא בתדירות 60 הרץ. למעשה, בתקן NTSC הצבעוני התדר הוא 59.94 הרץ, מסיבות הקשורות לקידוד אות הצבע בתמונה. 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תקני וידאו
קטגוריה:מונחים בטלוויזיה
תאוקריטוס

**תאוקריטוס** (ביוונית: **Θεόκριτος**; נולד בערך בין השנים 315–305 לפנה"ס – 250 לפנה"ס) היה מחשובי המשוררים ההלניסטים, השפיע רבות על ורגיליוס ובאמצעותו על התפיסה האסתטית של הרנסאנס.

## חייו ויצירתו
הסברה המקובלת היא כי מוצאו של תאוקריטוס הוא מסיציליה. הוא כתב שירה פסטורלית, סוגה שעתידה הייתה להגיע לשיאה מאוחר יותר באקלוגות של ורגיליוס. משירת הרועים שלו, המשובחת ביותר היא האידיליה הפדרסטית "חגיגת קציר". תאוקריטוס כתב אף מחזות פואטיים ("מימות") על רקע תפאורה כפרית, וכן שירה אפית ולירית שנחשבת לחלק חשוב פחות במכלול יצירתו.

יסודות השירה שלו הם התמקדות בטבע (לרוב טבע רגוע ושלו) ובחיי האדם הפשוט בכפר או בחיק הטבע וכתוצאה מכך בקונפליקטים שמתחוללים בין אופיו של האדם ויצרו הסוער (הארוס) לבין הטבע, שסופו הוא פעם רבות קטסטרופלי.

תאוקריטוס כתב אחדים משיריו בניב האיולי (אידיליות 28–30), ומספר שירים בוקוליים (שירי רועים) בניב הדורי.

בשנת 1935 פורסם חיבור עיוני על עבודותיו של תאוקריטוס על ידי המסאי ארתור סנדאואר באוניברסיטת לבוב שבפולין.

## תרגומים
* **כאן שוכב: מבחר אפיטפים מיוון העתיקה**, בחר ותירגם מיוונית עתיקה שמעון בוזגלו, אבן חושן, 2015 (מכיל כמה אפיטפים מאת תאוקריטוס)

## לקריאה נוספת
* **תולדות התקופה ההלניסטית**, האוניברסיטה הפתוחה, יחידה 10 (כתבה: אביבה קציר), פרק 4: השירה בתקופה ההלניסטית, תאוקריטוס, עמ' 128–134.
* **תאוקריטוס** - אידיליה שלישית (מיוונית: עמינדב דיקמן), "דחק" - כתב עת לספרות טובה, כרך ג', 2013.

## קישורים חיצוניים

* 
* 
* יואב רינון, 
* 
* 

## הערות שוליים

קטגוריה:יוונים הלניסטיים
קטגוריה:משוררי יוון העתיקה
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-4 לפנה"ס
עופות מים

[ממוזער|[פלמינגו מצוי ושקנאי מצוי באגם רדוד בנמיביה]]
**[[עופות]] [[מים]]** הם עופות ממספר סדרות, בהם מינים המותאמים לחיים במים או בסביבתם, ומצויים בהם רוב זמנם או מחפשים שם את מזונם.

מיני אלה שונים אחד מהשני במראם ובהתנהגותם אך יש כמה דברים דומים אצלם: כפות רגליים שטוחות ובעלות קרומי שחייה, יכולת לראות מבעד לשבר של קו המים וכך לתפוס טרף מיימי כמו סרטנים ודגים קטנים, נחיריים מוגבהים ובעלי שסתומים לעופות הצוללות ושכבת שומן מבלוטות בקצה הזנב (דבר הנפוץ בעיקר אצל הברווזים).

חלק מעופות אלה הן עופות יבשה המחפשים במים את טרפם (כמו השלדגיים ומיני העיטם והשלך), אחרים מותאמים הן למים והן ליבשה ואחדים נמצאים כמעט כל זמנם בתוך המים והם נעים באיטיות מחוץ למים. חלק מהמינים מעדיפים לשחות ולצלול במים מתוקים ואחרים שוחים בים הפתוח. חלקם צוללים לעומק רב ואחרים עפים מלמעלה ואף לא מסוגלים לשחות (כמו עופות הפרגטה).

הרבה מיני עופות מים מתקבצים יחדיו כשהתנאים טובים ויוצרם להקות גדולות. דבר זה מתרחש בביצות שונות, אגמים ואף בחופי הים, אז ישנם עופות רבים המתקבצים יחדיו לאכול.

עופות המים נפוצים בכל היבשות והימים בעולם כולל באנטארקטיקה שבה אין כלל עופות יבשתיים.

## סדרות ומשפחות
*סדרת החופמאים (*Charadriiformes*) – בה רוב המשפחות חיים בקרבת המים וחלק מהמשפחות יכולים לשחות, הן במים מתוקים והן בים
*סדרת האווזאים (*Anseriformes*) – בה 2 משפחות המותאמות לחיי מים מובהקים: משפחת הברווזיים ומשפחת האווזים עורבניים ומשפחה נוספת, הקמיקיים חיה בסביבות ביצות ואגמים.
*סדרת הטבלנאים (*Podicipediformes*)
*סדרת הצוללנאים (*Gaviiformes*)
*סדרת הפינגווינאים (*Sphenisciformes*)
*סדרת היסעוראים (*Procellariiformes*)
*סדרת החסידאים (*Ciconiiformes*)
*סדרת השקנאים (*Pelecaniformes*)
*סדרת הפתונאים (*Phaethontiformes*)
*סדרת הפלמינגואים (*Phoenicopteriformes*)
*סדרת העגוראים (*Gruiformes*) 
*מסדרת הכחלאים (*Coraciiformes*) ישנם את השלדגיים המותאמים לציד במים
*מסדרת דורסי יום (*Accipitriformes*) ישנם כמה מיני נציים כמו העיטם והשלך המותאמים לציד דגים
*מסדרת דורסי לילה (*Strigiformes*) מצוי המין קטופה מצויה המותאם לחיים בביצות ותזונה של דגים
*מסדרת ציפורי שיר (*Passeriformes*) ישנה את משפחת האמודאיים

## ראו גם
*עופות ימיים
*אוכלי דגים

## קישורים חיצוניים

## גלריה

Svartbak.jpg|שחף ימי
Black Swan in Australia.JPG|ברבור שחור
Eared Grebe, Benton Lake NWR, Montana (8601172886).jpg|טבלן בינוני
Common Loon (5678232284).jpg|צוללן צפוני
Brown Bluff-2016-Tabarin Peninsula–Adélie penguin (Pygoscelis adeliae) 01.jpg|פינגווין אדלי
Cape Petrel bathing off Elephant Island (6019168387).jpg|יסעור הכף
Mycteria ibis -Amboseli National Park, Kenya-8.jpg|חסידן אפריקני
Nycticorax nycticorax 000.jpg|אנפת לילה מצויה
Grazina em Abrolhos por Mia Morete.JPG|פתון ים סוף
Large number of flamingos at Lake Nakuru.jpg|להקה של פלמינגו זוטר
Porphyrio porphyrio -Europe-8.jpg|פורפיריה סגולה
Alcedo atthis -water-8b.jpg|שלדג גמדי
WB Sea Eagle Pounce.jpg|עיטם לבן-גחון
BFOgrub.JPG|קטופה מצויה
Cinclus cinclus R(ThKraft).jpg|אמודאי אירופי


*